kardosdrur/scandi-wiki huggingface dataset:
7. etape af Tour de France 2012

Syvende etape af Tour de France 2012 var en 199 km lang kuperet etape. Den blev kørt lørdag den 7. juli fra Tomblaine til La Planche des Belles Filles.

 Etape: 7. etape
 Dato: 7. juli
 Længde: 199 km
 Gennemsnitshastighed: 39,989 km/t

Point- og bjergspurter

Pointspurt (Gérardmer) 
Efter 103,5 km

1. bjergspurt (Col de Grosse Pierre) 
3. kategori stigning på Col de Grosse Pierre, efter 112 km (956 m; 3,1 km à 6,4 %)

2. bjergspurt (Col du Mont de Fourche) 
3. kategori stigning på Col du Mont de Fourche, efter 150,5 km (633 m; 3,1 km à 6,4 %)

3. bjergspurt (La Planche des Belles Filles) 
1. kategori stigning på La Planche des Belles Filles, efter 199 km (1.035 m; 5,9 km à 8,5 %)

Resultatliste

Manglende ryttere 
 37  Amets Txurruka (EUS) stillede ikke til start på etapen.
 61  Ryder Hesjedal (GRS) stillede ikke til start på etapen.
 64  Robert Hunter (GRS) stillede ikke til start på etapen.
 74  Hubert Dupont (ALM) stillede ikke til start på etapen.
 92  Anthony Delaplace (SAU) udgik.
 133  Óscar Freire (KAT) stillede ikke til start på etapen.
 159  Maarten Wynants (RAB) stillede ikke til start på etapen.
 164  Imanol Erviti (MOV) stillede ikke til start på etapen.
 165  José Iván Gutiérrez (MOV) stillede ikke til start på etapen.

Ekstern henvisning 
 Etapeside  på Letour.fr   

 07

en:2012 Tour de France, Prologue to Stage 10#Stage 7
Skovjomfrukapsel

Skovjomfrukapsel (Polytrichastrum formosum), ofte skrevet skov-jomfrukapsel, er et almindeligt mos på morbund i danske skove.
Det vokser i løse, 10 cm høje tuer med mange, skarpt kantede sporehuse. Det
videnskabelige artsnavn formosum betyder 'smuk'.

Skovjomfrukapsel har 7-15 mm lange blade, der er skarpt tandede.
De hunlige skud slutter deres vækst ved sporernes modning, mens de hanlige skud
i flere år kan vokse videre gennem det hanlige antheridium.

Skovjomfrukapsel er vidt udbredt i Europa, Asien, sydlige Afrika og Nordamerika. Desuden findes arten i Grønland, Island og Færøerne.

Litteratur 
 Andersen, A.G. et al. Den danske mosflora. I. Bladmosser, 1976, Gyldendal, .
 Christiansen, M. Skytte. Flora i farver 2. Sporeplanter, 1978, Politikens Forlag, .
 Smith, A. J. E. The Moss Flora of Britain and Ireland, 2004, Cambridge University Press, .

Eksterne henvisninger 

 www.biopix.dk Billeder

Planter i Danmark
Polytrichaceae
Kinda Kinks

Kinda Kinks er den britiske rockgruppe The Kinks' andet album. Den blev udgivet 5. marts 1965 i Storbritannien. Albummet havde i den originale britiske udgave tolv numre, mens det i USA-udgaven havde et lidt andet indhold og rækkefølge med elleve numre. Singleudspillet fra albummet var "Tired of Waiting for You"; desuden blev udsendt nummeret "Set Me Free", der kun var med på den amerikanske udgave af albummet.

Albummet er også nyudsendt på cd med elleve bonusnumre, og der er desuden i 2011 udsendt en deluxe-udgave med en ekstra cd med 23 numre i form af singler, demoindspilninger og live-optagelser fra BBC.

Numre 
Alle sange er skrevet af Ray Davies, hvis andet ikke fremgår.

Side 1
 "Look for Me Baby" – 2:17
 "Got My Feet on the Ground" (Ray Davies/Dave Davies) – 2:14
 "Nothin' in the World Can Stop Me Worryin' 'Bout That Girl" – 2:44
 "Naggin' Woman" (Anderson, West) – 2:36
 "Wonder Where My Baby Is Tonight" – 2:01
 "Tired of Waiting for You" – 2:31

Side 2
 "Dancing in the Street" (Gaye, Stevenson, Hunter) – 2:20
 "Don't Ever Change" – 2:25
 "Come on Now" – 1:49
 "So Long" – 2:10
 "You Shouldn't Be Sad" – 2:03
 "Something Better Beginning" – 2:26

Bonusnumre på cd-udgivelsen 
 "Ev'rybody's Gonna Be Happy" – 2:16
 "Who'll Be the Next in Line" – 2:02
 "Set Me Free" – 2:12
 "I Need You" – 2:26
 "See My Friends" – 2:46
 "Never Met a Girl Like You Before" – 2:05
 "Wait Till the Summer Comes Along" (Dave Davies) – 2:07
 "Such a Shame" – 2:19
 "A Well Respected Man" – 2:43
 "Don't You Fret" – 2:45
 "I Go to Sleep" (demoversion) – 2:42

Medvirkende 
Ray Davies – rytmeguitar, forsanger, kor, klaver på "Wonder Where My Baby Is Tonight"
Dave Davies – leadguitar, kor, forsanger på "Got My Feet on the Ground", "Naggin' Woman", "Wonder Where My Baby Is Tonight" og "Come On Now"
Pete Quaife – bas, kor
Mick Avory – trommer
Bobby Graham – trommer på "Tired of Waiting for You"
Rasa Davies – kor på "Look for Me Baby", "Dancing in the Street" og "Come On Now"

The Kinks-album
Robert Harris

Robert Harris (født 7. marts 1957 i Nottingham, Nottinghamshire) er en engelsk forfatter.

Harris læste engelsk litteratur ved Selwyn College i Cambridge og var under studieårene redaktør for studenterbladet Varsity. Efter studierne blev han ansat ved BBC, hvor han arbejde på nyhedsredaktionen. I 1987 blev han politisk redaktør for The Observer.

Han debuterede som fagbogsforfatter i 1982 med A Higher Form of Killing, skrevet sammen med Jeremy Paxman. Bogen handlede om kemisk og biologisk krigsførelse og blev den første i rækken af fagbøger fra Harris, alle udgivet i 1980'erne. Som romanforfatter slog han igennem med Fatherland, der udkom i 1992 (dansk: Fædrelandet, samme år) og blev en international bestseller. Den bygger på kontrafaktisk historieskrivning, nemlig at Adolf Hitlers Nazi-Tyskland havde vundet 2. verdenskrig. Bogen blev tv-filmatiseret i 1994, ligesom også flere af hans senere romaner er blevet det.

Bibliografi 
 1992 – Fatherland (da.: Fædrelandet, s.å.)
 1995 – Enigma (da.: samme, 1996)
 1998 – Archangel (da.: Arkhangelsk, 1999)
 2003 – Pompeii (da.: Pompeji, 2005)
 2006 – Imperium (da.: samme, s.å.)
 2007 – The Ghost (da.: Skyggen, 2008)
 2009 – Lustrum (da.: samme, 2010)
 2011 – The Fear Index (da.: Frygtens Indeks, 2012)
 2013 – An Officer and a Spy2015 –  Dictator2016 – Conclave2017 – Munich2019 – The second sleep2020 – V2''

Eksterne henvisninger 

 
 
 
 British Council om Robert Harris

Journalister fra Storbritannien
Faglitterære forfattere fra Storbritannien
Personer fra Nottingham
Östra Vemmenhög-stenen

Östra Vemmenhög-stenen (tidligere kaldet Dybäckstenen) er en runesten, som står på sin oprindelige plads ved Dybäcks gods mark ved Herremansbron i Östra Vemmenhög, Skåne. Stenen nævnes allerede i 1591 i A.S. Vedels It Hundrede udvaalde Danske Viser. Et tolkningsforsøg i 1598 gjorde at man troede at stenen var fra kong Snös tid (600-tal e.Kr.). Runestenen blev undersøgt og afbilledet af Skonvig i 1627 og blev optegnet i Ole Worms Monumenta Danica. Johan Göransson afbillede endda stenen i Bautil 1750. 

Da Ludvig Wimmer undersøgte stenen i 1876 hørte han et sagn om den: To kæmper havde friet til en ungmø, men eftersom ungmøen ikke kunne vælge hvem af kæmperne hun ville have afgjorde de sagen gennem holmgang. Striden endte med at begge døde. Den ene skulle have faldet ved en høj, som ligger ved Östra Vemmenhög kirke (kaldet Väpnamannahög), og den anden svært sårede kæmpe tog sig til Dybäck, hvor han døde ved Herremansbron. Ungmøen opførte så både høj og sten til de respektive friere. Sagnet viser sig imidlertid at være falsk når man studerer indskriften.

Indskriften lyder:
bruþiR : rasþi : stin : þaisi : aiftiR : busa : bruþur : sin : harþa : kuþan : trik

Transkribering til normaliseret olddansk:
Bróðir reisti stein þenna eptir Bósa, bróður sinn, harða góðan dreng.

Oversættelse til moderne dansk:
Broder rejste denne sten efter sin broder Bose, en meget god dreng.

Se også
Runesten i Skåne

Kilder 
Enoksen, Lars Magnar, Skånska runstenar (Lund 1999)
Arild Hauges runer

Referencer

Runesten i Skåne
M1 Karabin

M1 karabin  (formelt:  United States Carbine, Caliber .30, M1) er en meget let halvautomatisk karabin, som var standardvåben for amerikanske soldater under anden verdenskrig, koreakrigen og vietnamkrigen.

Karabinen var populær og blev anvendt i mange mindre konflikter, blandt andet under Hukbalahap-oprøret, Malaya-krigen, Suez-krigen, den cubanske revolution, den første indokinesiske krig, den første borgerkrig i Cambodia og  den angolske borgerkrig.

Rifler
Våben fra USA
Wim Hof

Wim Hof (født 20. april 1959 i Sittard) er en nederlandsk mand, mest kendt under tilnavnet Ismanden. Han har 26 forskellige verdensrekorder, inklusiv en verdensrekord for det længste isbad.

I februar 2009 besteg og nåede Hof toppen af bjerget Kilimanjaro kun iført shorts indenfor to dage.

I 2007 forsøgte han uden held at bestige Mount Everest uden nogen anden beklædning end shorts.
Han planlagde et nyt forsøg i 2008. Hof er blevet kritiseret for sine udtalelser om, hvorfor han prøver, »Edmund Hillary's ascent of Mount Everest was a testament to human achievement, my climb of Mount Everest in my shorts will be a monument to the frivolous, decadent nature of modern society.«

Wim Hof brød sin forrige verdensrekord ved at være neddykket i 1 time og 12 minutter udenfor Rubin Museum of Art i New York City 26. januar 2008. Aftenen i forvejen gjorde han det samme på tv-showet Today Show. Dr. Kenneth Kamler fulgte med i hændelsen for at prøve at forklare effekten af at anvende tantrisk meditationsteknik, Tummo, som går ud på at få kroppen til at producere mere varme. Tummo har været praktiseret af tibetanske munke. Hof skal vistnok være den eneste ikke-tibetanske personen i verden, som mestrer lige netop denne form for meditation.

Hof har en række verdensrekorder. I 1999 løb han barfodet en halvmaraton 160 kilometer nord for den arktiske cirkel. Tre år senere, i 2002, satte han endnu en verdensrekord, da han svømmede 80 meter under isen, kun iført badebukser.

Bibliografi 
 
 
 
 
 Carney, Scott and Wim Hof (introduction). (2017) What Doesn't Kill Us: How Freezing Water, Extreme Altitude and Environmental Conditioning Will Renew Our Lost Evolutionary Strength.

Referencer

Eksterne henvisninger 

 Wim Hof homepage
 
 Rubin Museum of Art Event Calendar
 Iceman on Everest: 'It Was Easy'

Svømmere fra Holland
Personer fra Nederlandene
Ekstremsport
NPN

NPN har flere betydninger:

 NPN-transistor – en bipolar transistor polaritet
 National Police of Nicaragua
 Na Progu Nieznanego – en UFO organisation i Polen
 National Party of Nigeria – et politisk parti i Nigeria
 New Politics Network – en UK tænketank
 Next Protocol Negotiation – en TLS udvidelse

fr:Transistor bipolaire#Types et Symboles
PNP

PNP har flere betydninger:

 Legacy Plug and Play eller PnP – en ISA bus udvidelse, et specielt tilfælde af Plug and play
 Principles and parameters – a linguistics framework
 PNP-transistor – en bipolar transistor polaritet.
Eberhard Harbsmeier

Eberhard Harbsmeier (født 20. december 1943 i Göttingen, Tyskland) er en dansk/tysk teolog, som er tidligere rektor for Teologisk Pædagogisk Center i Løgumkloster. Lektor ved Københavns Universitet fra 1986 til 1996. Udnævnt til adjungeret professor ved Aarhus Universitet i 2001 i praktisk teologi. Han gik på pension i 2013.

Kilder 

 CV for Eberhard Harbsmeier

Teologer fra Danmark
Teologer fra Tyskland
Personer fra Göttingen
Ansatte ved Københavns Universitet
Præster fra Danmark
Personer i Kraks Blå Bog
Ansatte ved Aarhus Universitet
Martin Schwarz Lausten

Martin Schwarz Lausten (født 6. juli 1938 i Løgumkloster) er dansk teolog og professor emeritus i kirkehistorie ved Københavns Universitet. Dr.theol. i 1989 og var fra 1996 professor. Medlem af Videnskabernes Selskab siden 1999.

Af hans væsentlige værker er hans udgivelser af 6. bind som omhandler folkekirkens forhold til de danske jøder. Han har også skrevet flere reformationshistoriske arbejder.

For Dansk Teologisk Tidsskrift har Lausten anmeldt bøger.

Henvisninger 

Kirkehistorikere fra Danmark
Professorer fra Københavns Universitet
Medlemmer af Videnskabernes Selskab
Faglitterære forfattere fra Danmark
Danskere i 1900-tallet
Danskere i 2000-tallet
Personer i Kraks Blå Bog
Personer fra Løgumkloster
Dansksprogede forfattere fra Danmark
Jens Holger Schjørring

Jens Holger Schjørring (født 1942) er en dansk teolog og professor emeritus i kirkehistorie ved Aarhus Universitet. 

Han blev Dr.theol. i 1979 og professor 1997.

Kirkehistorikere fra Danmark
Ansatte ved Aarhus Universitet
Danskere i 1900-tallet
Danskere i 2000-tallet
Dansksprogede forfattere fra Danmark
Hans Fuglsang-Damgaard

Hans Fuglsang-Damgaard (29. juli 1890 på Fuglsang i Ørsted, Oksenvad Sogn – 8. juli 1979 i Kongens Lyngby) var biskop i Københavns Stift fra 1934 til 1960. Er en af det 20. århundredes mest betydningsfulde danske biskopper i forbindelse med sin rolle som Primas for Folkekirken.

Under besættelsen udarbejdede han på vegne af bispekollegiet hyrdebrevet i 1943, som fordømte jødeforfølgelserne. Hans modstandsaktiviteter under besættelsen knytter sig til hans embedsførelse som biskop.
Han er begravet på Sorgenfri Kirkegård.

Kilder og eksterne henvisninger 

 Biografi i Dansk Biografisk Leksikon

Eksterne henvisninger 
 

Biskopper over Københavns Stift
Personer i Kraks Blå Bog (afdøde)
Personer i Dansk Biografisk Leksikon
Danskere i 1900-tallet
Storkors af Dannebrog
Faglitterære forfattere fra Danmark
Modstandsfolk fra Danmark
Personer fra Sønderjylland (i Danmark)
Dansksprogede forfattere fra Danmark
CK722

Transistoren CK722 var den første "lavpris" junction transistor tilgængelig for offentligheden. CK722 var en PNP germanium beregnet til små signaler. CK722 blev udviklet af Norman Krim – og den blev introduceret af Raytheon i starten af 1953 for $7,60 stykket; prisen blev reduceret til $3,50 i slutningen af 1954 og til $0,99 i 1956. CK722 var "CK721"-chips, som ikke opfyldte CK721-kravene. CK721 var Raytheons transistor designet til høreapparater.

Raytheon opfordrede aktivt hobbyfolk med design konkurrencer og reklamer.

I 1950'erne og 1960'erne, blev der udgivet hundredvis af hobbyfolks elektronikprojekter som anvendte CK722 transistorer og som blev udgivet i populære bøger og tidsskrifter.

Se også 
 Alfred Powell Morgan – en forfatter af ungdomsorienterede bøger om tidlig elektronik
 OC71 og AC125-familien

Kilder/referencer

Eksterne henvisninger 
 The CK722 transistor website and museum
  webarchive backup: Free version Citat: "...The delight on Norm's face erased 80 years, and for a few minutes he was that same precocious boy who'd built his own crude TV..."
 Point-Contact and Junction Transistors

Kommercielle transistorer
Taghårstjerne

Taghårstjerne (Syntrichia ruralis), ofte skrevet tag-hårstjerne, er et almindeligt, xerofytisk mos i Danmark. Den vokser i tætte puder på ofte sandet og kalkrigt underlag og er iøjnefaldende med sine tungeformede blade med lang, farveløs hårspids. Det videnskabelige artsnavn ruralis betyder 'hjemmehørende på landet'. Det danske navn hentyder til at mosset vokser almindeligt på stråtage.

Taghårstjerne har oprette, 3-4 cm høje skud med ca 3-4 mm lange, tungeformede blade forsynet med en kraftig brun ribbe, der løber ud i en lang, farveløs, tandet hårspids. I fugtigt vejr er bladene bagudbøjede (squarrøse). Bladranden er smalt tilbagebøjet i næsten hele dens længde. Sporehuse findes hist og her og modnes om foråret. Arten har tidligere været inddelt i underarter, der nu er udskilt som arterne spidsbladet hårstjerne (Syntrichia ruraliformis) og kalkhårstjerne (Syntrichia calcicola).

Taghårstjerne er udbredt i store dele af verden, i Europa mod nord til Svalbard. Arten er i øvrigt rapporteret fra Asien, Afrika, Nordamerika, Patagonien i Sydamerika, Oceanien og Australien. Desuden er den kendt fra Grønland, Island og Færøerne.

Litteratur 
 Andersen, A.G. et al. Den danske mosflora. I. Bladmosser, 1976, Gyldendal, .
 Christiansen, M. Skytte. Flora i farver 2. Sporeplanter, 1978, Politikens Forlag, .
 Smith, A. J. E. The Moss Flora of Britain and Ireland, 2004, Cambridge University Press, .

Eksterne henvisninger 

 www.biopix.dk Billeder

Pottiaceae
Planter i Danmark
Turkanasøens nationalparker

Turkanasøens nationalparker er et sammensat verdensarvområde i Kenya, bestående af to øer i Turkanasøen, og Sibiloi nationalpark på søens østlige bred. Området omfatter 161.500 hektar, og klimaet er tørt, varmt (fra 19,2° til 39,9 °C dagtemperatur) og blæsende. Det ligger i den nordlige ende af Riftdalen nær grænsen til Etiopien.

Turkanasøen er tidligere kendt som Rudolfsøen eller Jadesøen og ligger i Turkanaørkenen. Den er ca 8.600 km² stor og op til 73 m dyb. Det er en saltvandssø med rigt fiske- og fugleliv. Nationalparkerne på de to øer blev etableret for at beskytte levesteder for nilkrokodillen, almindelig flodhest og flere slangearter. Søen er et vigtig habitat for trækfugle, og over 350 forskellige fuglearter er observeret i området. I søen lever 47 fiskearter, hvoraf syv er endemiske.

Området regnes også som et meget vigtigt område for fossiler, og der er gjort værdifulde fund af fossiler fra både bløddyr og pattedyr samt det første fund af Homo rudolfensis.

Området blev først opført på verdensarvlisten i 1997 og blev udvidet i 2001, da den sydligste af de to øer blev lagt til.

Eksterne kilder og henvisninger 

 UNEP World Conservation Monitoring Centre: faktaark
 Kenya Wildlife Service: Sibiloi 

Nationalparker i Kenya
Verdensarven i Kenya
Peter Widmann

Peter Widmann (født 24. april 1940, Oberboihingen i Tyskland) er en dansk/tysk teolog. Dr.theol 1980 og fra 1981 Professor i dogmatik ved Aarhus Universitet, fra 2009 professor emeritus. 

Teologer fra Danmark
Teologer fra Tyskland
Ansatte ved Aarhus Universitet
RCA Records

RCA Records er et af amerikansk pladeselskab, der i dag ejes af Sony Music Entertainment. RCA Records er sammen med Columbia Records og Epic Records blandt Sonys primære pladeselskaber på det nordamerikanske marked. Selskabets navn er en forkortelse af dets tidligere moderselskabs navn, Radio Corporation of America (RCA). RCA Reords er det næstældste pladeselskab i USA, næstefter søsterselskabet Columbia Records.

RCA Records har gennem årene udgivet musik indenfor flere musikgenrer, herunder pop, rock, hip hop, R&B, blues, jazz og country. Af kendte artister, der har udgivet gennem RCA Records er bl.a. Elvis Presley, Duke Ellington, Iggy Pop, Boney M. I de senere år er udgivet bl.a. Justin Timberlake, P!nk, Alicia Keys, Miley Cyrus, Foo Fighters, Britney Spears, A$AP Rocky, A$AP Ferg m.fl.

RCA Records var oprindeligt ejet af RCA, men blev i 1980'erne overtage af General Electric og senere af Bertelsmann Group, der siden blev overtaget af Sony Music.

Noter

Eksterne henvisninger 
 rcarecords.com, Officielt website

Pladeselskaber fra USA
Etableret i 1901
Virksomheder i New York City
Elvis Presley
Spencer Shay

Spencer Shay, spillet af Jerry Trainor, er en figur i tv-serien iCarly. Han er hovedpersonen Carlys storebror. Da Carly og Spencers far blev udstationeret i udlandet, blev Spencer værge for Carly. Han lavede deres lejlighed om til både en arbejdsplads og galleri for sine skøre skulpturer.

Selvom han ofte er spontan og upålidelig, kan Spencer også være ekstremt beskyttende over for Carly. 

I flere afsnit nævnes det, at Spencer læste jura på grund af sin fars ønske. Han droppede dog ud efter tre dage.

Figurer fra iCarly
Gibby Gibson

Orenthal "Gibby" Cornelius Gibson, spillet af Noah Munck, er en figur i iCarly. Han er en ven og klassekammerat af Carly, Sam, og Freddie. På grund af sin excentriske personlighed og overvægt er han ikke populær i skolen, selv om han dog har et par venner.

Han optræder ofte på iCarly-showet for at hjælpe Carly, Sam, og Freddie. Gibby har en flot mor ved navn Charlotte og en lillebror ved navn Gubby. Hans bedstefar hedder Gilbert Gibson. 

Figurer fra iCarly
Rød horntand

Rød horntand (Ceratodon purpureus) er et meget almindeligt mos, der vokser som pionerplante på åben, sandet jord i Danmark. Mosset er især iøjnefaldende om foråret med dets purpurrøde setae og sporehuse. Navnet Horntand hentyder til sporehusets peristomtænder, som er dybt kløvede og derfor hver især kan minde om et par horn.

Rød horntand har 1-2 cm oprette skud med lancetformede, jævnt tilspidsede, 1-2 mm lange blade, der har en kraftig ribbe og
tilbagerullet rand. De rødbrune, cylindriske, som ældre furede sporehuse er meget almindelige om foråret. Sporerne er kendt for at kunne spire efter helt op til 16 års udtørring.

Rød horntand er udbredt over store dele af verden, i Europa nord til Svalbard. Arten er i øvrigt rapporteret fra Makaronesien, sydvestlige Asien, Himalaya, nordøstlige Kina, Japan, Korea, Nordamerika og Grønland.

Noter

Litteratur 
 Andersen, A.G. et al. Den danske mosflora. I. Bladmosser, 1976, Gyldendal, .
 Christiansen, M. Skytte. Flora i farver 2. Sporeplanter, 1978, Politikens Forlag, .
 Smith, A. J. E. The Moss Flora of Britain and Ireland, 2004, Cambridge University Press, .

Eksterne henvisninger 

 www.biopix.dk Billeder

Planter i Danmark
Ditrichaceae
Hollywood Tonight

Hollywood Tonight er en sang af den amerikanske sanger og entertainer Michael Jackson; sangen er at finde på albummet "Michael" fra 2010. Sangen blev udgivet af Epic Records den 11. februar 2011, som den anden single fra "Michael". En ledsagende musikvideo blev udgivet den 10. marts 2011.

Sangen er skrevet af Michael Jackson selv omkring udgivelsen af albummet Invincible fra 2001. Michael trak sangen ud af arkiverne igen i 2007 og indspillede sangen med produceren Theron "Neff-U" Feemster. Jackson skrev første gang en skitse af teksten i 1999, da han begyndte at arbejde på musik med mangeårige ven og samarbejdspartner, Brad Buxer, som co-skrev sangen. Over de næste ti år, vendte Jackson tilbage til sangen adskillige gang. I oktober 2008, hvor Jackson boede i Los Angeles, spurgte han lydtekniker Michael Prince til at sætte den nyeste mix af sangen på cd, så han kunne lytte til det og se, hvad der kunne forbedres, men han fik aldrig færdiggjort sangen inden sin død i 2009. Teddy Riley co-produceret sangen sammen med Theron "Neff-U" Feemster efter Jacksons død. Riley skrev også en ny bro, udført af Taryll Jackson, der omfattede forskellige tekster end dem, efterladt af Jackson.

Hollywood Tonight blev udgivet som den anden single fra albummet, "Michael", i de fleste områder af verden. På grund af massiv airplay på BBC Radio 2 i England debuterede sangen som nummer 38 på den engelske Radio Airplay Chart i Uge 7, 2011 (fra februar 13 – februar 19, 2011), og toppede som nummer 35 i Uge 8 , 2011 (fra februar 20-februar 26, 2011).
I USA, debuterede sangen som nummer 89 på Billboard Hot R & B / Hip-Hop Songs chart.
Den debuterede som nummer 36 på Billboard Hot Dance Club Songs chart og toppede d. 11. juni som nummer 1; dermed blev det Jacksons første nummer 1 hit på kortet, siden 1995 hittet "Scream" og sit 8 overordnet som en solo artist.

Musikvideo 
Jacksons officielle hjemmeside annoncerede en musikvideo til Hollywood Tonight. Director for "Hollywood Tonight" er Wayne Isham. Isham dirigerede bl.a. Jackson i 1995 hittet "You Are Not Alone". Videoen blev anført af den algerisk-fødte franske danser Sofia Boutella, som i sit outfit, der var baseret på Jackson selv, dansede med mere end 60 dansere, inspireret af Jacksons danse rutiner. Videoen handler om en ung kvinde der ankommer til Hollywood, i forsøget på at blive en kendt danser. Videoen omfattede ligeledes Jackson billeder og videoklip fra Jacksons tidligere kortfilm.

Sangen og videoen fik ganske lidt airplay i dansk sammenhæng.

Sange af Michael Jackson
Stavis Å

Stavis Å (også stavet Stavids Å) er en dansk å med en længde på 26 km, der udspringer nord for Vissenbjerg i Andebølle Mose og fortsætter mod Odense, hvor den løber i den nordvestlige del af byen for til sidst løbe ud i Odense Kanal. Undervejs løber Ryds Å og Viemoserenden ud i åen.

I 2011-2012 blev der gennemført en naturgenopretning af Stavis Å til 18 millioner kroner, hvor den blandt andet blev genslynget. Det var oprindeligt planlagt, at arbejdet skulle være færdigt i november 2011, men grundet mængden af regn, måtte arbejdet udsættes.

Der lå tidligere en badeanstalt ved Stavis Å, men den blev lukket af stadslægen i 1932, hvilket førte til, at opførelsen af Odense Friluftsbad året efter.

Etymologi 
Navnet stammer fra det oldnordiske ord stafr, der betyder stolpe eller stang og af det tidligere danske ord vad, der betyder et vadested over en å.

Eksterne henvisninger 
 Kort over Stavis Å, Odense Kommune

Referencer 

Vandløb i Danmark
Odenses geografi